# *Νεωτερικός Ευρωπαϊκός Πολιτισμός ΙΙ*

# *(Κείμενα Τέχνης, Φιλοσοφίας και Πολιτικής στον 21ο αιώνα)*

**Διδάσκων/ουσα**: **Νίκος Παπαδημητρίου**
**Κωδικός Μαθήματος**: **ΝΕΠ02**
**Τύπος Μαθήματος**: **Υποχρεωτικό επιλογής μάθημα (ΥE)**
**Επίπεδο Μαθήματος**:
**Γλώσσα Μαθήματος**: **Ελληνικά (Αγγλικά)**
**Εξάμηνο**: **Εαρινό**
**ECTS**: **2.00**
**Διδακτικές Μονάδες**: **2.00**

***Σύντομη Περιγραφή****:*

*Art, philosophy, politics in the 21st century. Understanding postmodern thought, translating postmodern texts. In greek and english.*

Από την νεωτερική ανατροπή στην μεταμοντέρνα κατάσταση, μια σειρά ερωτημάτων και των (πιθανών) απαντήσεών τους. *Όροι, όρια, νεολογισμοί.* Μεταφραστικές και νοηματικές δυσκολίες*.*

Ποιά είναι η άρχουσα τάξη σήμερα; Οι πολιτικές ελίτ; Από τί αντικαταστάθηκαν οι νεωτερικοί μύθοι, που με τη σειρά τους είχαν αντικαταστήσει τους θρησκευτικούς του Μεσαίωνα; Πού οδήγησε η «απομάγευση» του σύγχρονου κόσμου; Πόσο άλλαξε ο άνθρωπος, κατά πόσον απέβαλε σκοτεινούς δεσμούς θρησκείας, εμμονές φυλετικής ανωτερότητας και κρίσεις εθνικής ματαιοδοξίας; Πόσο δικαιώθηκαν οι Θετικιστές από την πραγματοποιηθείσα «πρόοδο», ή οι Μαρξιστές για την επαγγελθείσα «αταξική κοινωνία»; Είναι η ανθρωπότητα οικουμενική ή, απλώς, παγκοσμιοποιημένη; Η ίδια η έννοια του «πανανθρώπινου» πολιτισμού μήπως είναι ένας ακόμη νεωτερικός μύθος; Γιατί δεν τερματίστηκαν οι πόλεμοι; Πώς εξηγείται η βαρβαρότητα της τρομοκρατίας; Ως επιστροφή στον Μεσαίωνα, ή ως πραγμάτωση ενός ζοφερού μέλλοντος; Γιατί η επιστήμη δεν μας έκανε ευτυχισμένους, όπως προέβλεπαν οι Ωφελιμιστές; Είναι η τεχνολογία επιστήμη ή, απλώς, μια νέα «μαγεία» που πλέκει αόρατα δεσμά;

***Αντικειμενικοί Στόχοι - Επιδιωκόμενα Μαθησιακά Αποτελέσματα****:*

Με σημεία αναφοράς σύγχρονα κείμενα και απόψεις των Hobsbawm, Derrida, Touraine, Habermas, αλλά και των Arthur C. Danto, Bruno Latour, John Gray, Éric Hazan, Deyan Sudjic και άλλων, επιχειρείται η προσέγγιση και αποκωδικοποίηση του μετανεωτερικού κόσμου. Τα αναφερόμενα κείμενα προτείνονται στο πρωτότυπο για τους φοιτητές και τις φοιτήτριες του ΤΞΓΜΔ, με στόχο τη διεύρυνση των μεταφραστικών τους δεξιοτήτων.

***Περιεχόμενο (Syllabus)****:*

**1η εβδομάδα**: Η *"Θεωρία της Τέχνης*" του Paul Klee*. “Σημείο και Γραμμή στο Επίπεδο*" του Vasily (Wassily) Kandinsky. Η *"Θεωρία της Αρμονίας"* του Arnold Schönberg και το *Δωδεκάφθογγο* σύστημα στην μουσική του 20ου αιώνα.

**2η εβδομάδα**: *Φουτουριστές* (Marinetti), *Κονστρουκτιβιστές* (Malevich)και *Αποδομιστές* (Marcel Duchamp). Εξπρεσιονισμός και Ναζισμός (Gottfried Benn).

**3η εβδομάδα**: Η *μετα*νεωτερική λογοτεχνία. Ο William S. Burroughs και η *αποδόμηση* της αφήγησης.

**4η εβδομάδα**: Le Corbusier. Η "Νέα Κατοικία" στις "*Nouvelles Villes*". Η *αποδόμηση* στην Αρχιτεκτονική. Philip Johnson και Daniel Libeskind. Τί ακολουθεί το "*Τέλος της Τέχνης*”;

**5η εβδομάδα**: Ο Μαρξισμός, ο Λενινισμός, ο Τροτσκισμός. Μια άλλη εκδοχή του *Ιακωβινισμού*, στον 20ό αιώνα. Η ουτοπική *πραγμάτωση* της Ιστορίας.

**6η εβδομάδα**: Η σκοτεινή πλευρά του Διαφωτισμού: επιστημονική "πρόοδος" και Γενετική. Ο "επιστημονικός" φυλετισμός και οι ναζιστικές θεωρίες περί "βελτίωσης" του ανθρώπινου Είδους.

**7η εβδομάδα**: Οι νέες "ελίτ". *Νεοφιλελεύθεροι* και (νέο)συντηρητικοί. Η ουτοπία του "δημοκρατικού Καπιταλισμού". Το Διεθνές Νομισματικό Ταμείο και η ευρωπαϊκή οικονομική κρίση. Η ελληνική περίπτωση. Είναι η (οικουμενική) Ανθρωπότητα ένας ακόμη νεωτερικός μύθος;

**8η εβδομάδα**: Η Ευρωπαϊκή Ένωση ως η *μετα*νεωτερική πολιτική οντότητα-Κράτος. Η *μετα*-εθνική κοινωνία. Επιβεβαίωση ή ανατροπή της νεωτερικότητας;

**9η εβδομάδα**: Η νέα, ευρωπαϊκή Ακροδεξιά. Από την ανατροπή στην εκμετάλλευση της αντιπροσωπευτικής δημοκρατίας. Η μεσαία τάξη-το νέο “προλεταριάτο”; Το τέλος της νεωτερικής *αισιοδοξίας*. Η τρομοκρατία ως νεωτερικό by-product.

**10η εβδομάδα**: Μαρξισμός, *μετα*μαρξισμός και η επανανακάλυψη της ελευθερίας: *Spectres de Marx,* το αφήγημα του Jacques Derrida και η αποδόμηση (déconstruction) ως απελευθέρωση (libération).

**11η εβδομάδα**: Η συλλογική ταυτότητα. Από την (ιστορική, εθνική) παράδοση στην δημιουργία των νέων "συλλογικοτήτων". Παγκοσμιοποίηση, Ίντερνετ, Facebook.

**12η εβδομάδα**: Το τέλος της Ευρωπαϊκής *εφηβείας*. Το αδιέξοδο των *θετικιστικών* και η Οικολογική επανάσταση. Saint Simon, Auguste Comte, Condorcet, Keynes, Delatour. Υπήρξαμε ποτέ, πραγματικά, *Μοντέρνοι*;

**13η εβδομάδα:** Διάλεξη-συζήτηση περί συγγραφής επιστημονικού δοκιμίου. Ανάθεση εργασιών Εξαμήνου. Θέματα.

***Συνιστώμενη βιβλιογραφία προς μελέτη****:*

Κυρίως οι σημειώσεις του διδάσκοντος, από το 2015 που εκδόθηκαν με την μορφή μονογραφίας, την παρακάτω:

**Παπαδημητρίου, Ν**. "*Ένα μετανεωτερικό Requiem. Θέματα ευρωπαϊκής φιλοσοφίας, τέχνης και πολιτικής στον 21ο αιώνα*", Εκδόσεις Δαρδανός/Gutenberg, Αθήνα 2017. Συμπεριλαμβάνει πηγές και σχολιασμένη βιβλιογραφία.

Επίσης τα παρακάτω, για τα οποία προτείνονται και μεταφράσεις (αποσπασμάτων) ως άσκηση:

* **Althusser, Louis.** *Des rêves d'angoisse sans fin: récits de rêves (1941-1967),* suivi de *Un meurtre à deux (1985).* Grasset / IMEC, Paris 2015.
* **Danto**, Arthur C., *After the End of Art.* Princeton University Press, Princeton and Oxford, 1997.
* **Derrida**, Jacques, *Spectres de Marx. L’État de la dette, le travail du deuil et la nouvelle Internationale.* Galilée, Paris 1993.
* **Gray**, John, *Al Qaeda and What It Means to be Modern.* Faber and Faber, London 2007.
* **Habermas**, Jürgen, *Die postnationale Konstellation: Politische Essays.* Suhrkamp Verlag; Auflage: 6, 1998.
* **Hazan**, Eric, *La dynamique de la révolte. Sur des insurrections passées et d’autres à venir.* La fabrique. Paris 2015.
* **Hobsbawm**, Eric, *Fractured Times. Culture and Society in the Twentieth Century.* Little, Brown, London 2013.
* **Latour**, Bruno, *Nous n’avons jamais été modernes. Essai d’anthropologie symétrique.* La Découverte, Paris 1991, nouvelle édition 1997.
* **Sudjic**, Deyan, *B is for Bauhaus.* Penguin, London 2014.
* **Touraine**, Alain, *La Fin des Sociétés.* Seuil, Paris 2013.

**Διδακτικές και μαθησιακές μέθοδοι**:

Παρουσιάζονται και συζητούνται χαρακτηριστικά **κινηματογραφικά, μουσικά** και **εικαστικά** έργα, κυρίως από την πλευρά του Μεταφραστή: σχολιασμός κειμένων, υποτιτλισμός ταινιών-τηλεοπτικών σειρών, δυσκολίες μετάφρασης των νεολογισμών κλπ. Προτείνεται, ως άσκηση, και η συγγραφή σύντομων δοκιμίων (βλ. **Williams, Gilda, *How to Write about Contemporary Art*, Thames & Hudson, London 2014**).

**Μέθοδοι αξιολόγησης/βαθμολόγησης**:

Προφορικές παρουσιάσεις 60%, αξιολόγηση θεμάτων και δομής μαθήματος 20%. Τελική εργασία 20%. Δεν ακολουθείται η γνωστή διαδικασία των εξετάσεων.